Igman Konjic

**Privredno društvo Igman d.d. Konjic** (skraćeno Igman Konjic) je bosanskohercegovačko preduzeće notirano na sarajevskoj berzi SASE sa sjedištem u Konjicu, koje se bavi proizvodnjom oružja i streljiva, koje je u većinskom državnom vlasništvu.

Igman Konjic je najveći proizvođač i izvoznik među preduzećima, koja se bave vojnom industrijom u Bosni i Hercegovini.

## Historija i razvoj 
6. marta 1950. godine Vlada Federativne narodne republike Jugoslavije dala je odluku o osnivanju Privrednog društva od opšte društvenog značaja pod imenom "Igman" sa sjedištem u bosanskohercegovačkom gradu Konjicu. Razlog je bio i strah od napada tadašnjeg Sovjetskog saveza, zbog čega je tri godine kasnije, 1953. godine u Konjicu sagrađen i bunker vrijedan 4,6 milijardi dolara, poznatiji i kao "Titov bunker".

16 godina kasnije, Igman Konjic je 1968. godine sa srodnim preduzećima iz Vogošće, Bugojna i Goražda osnovao UNIS sa sjedištem u bosanskohercegovačkom glavnom gradu Sarajevo, preduzeće koje se do 1992. godine počelo i baviti proizvodnjom automobila i automobilskih djelova, repromaterijala, hemijske industrije, mašinogradnje, ležajeva, alata, bicikla i mašinskih djelova. UNIS je prije rata u Bosni i Hercegovini predstavljao privredni gigant unutar SR Bosne i Hercegovine i tadašnje SFRJ. Igman Konjic u ratu u BiH nije pretrpio značajne ratne štete, ali se proizvodnja morala obustaviti zbog nepristupačnosti stranim tržištima usljed ratnih dešavanja.

2010. godine uprava Igman Konjic-a ugovorila je sa vladom jedne azijske države isporuku visokosofisticiranih vojnih proizvoda, koja je ponovo pokrenula visok nivo proizvodnje u Igman Konjic-u.

### Zabrana izvoza u Ukrajinu 
Početkom 2015. godine Igman Konjic i UNIS su često spominjani u javnosti zbog narudžbe Ukrajine, koja se trenutno nalazi u ratu, vrijednosti od 5 miliona eura (9,75 miliona KM). Ukrajina je od tih bosanskohercegovačkih preduzeća naručila municiju protiv zaštitnih prsluka  i streljivo za puške i pištolje.

Međutim, ta narudžba nije mogla biti izvršena, jer ministarstvo vanjske trgovine i privrednih odnosa nije dalo odobrenje za izvoz oružja u Ukrajinu uprkos tome, što su ministarstvo odbrane, sigurnosti i ministarstvo vanjskih odnosa Bosne i Hercegovine dali odobrenje da se izvozi oružje u Ukrajinu.

### Teroristički napad u Parizu 2015.
Igman Konjic je nakon januarskih terorističkih napada u Parizu 2015. godine ponovo bio spominjan u javnosti zbog toga, što su islamisti tokom terorističkog napada na redakciju satiričnog magazina Charlie Hebdo koristili municiju, na kojoj je pisalo "IK Konjic 86", što znači da je ta municija 1986. godine proizvedena u Igmanu..

## Vlasništvo 
Igman Konjic je notiran na sarajevskoj berzi SASE.

Dioničari Igman Konjica su:

## Uprava 
Na čelu kompanije stoji Uprava i Nadzorni odbor.

## Vanjski linkovi 
* Službena web stranica Igman Konjic-a

## Reference 
Kategorija:Konjic
Kategorija:Kompanije osnovane 1950.
Kategorija:Kompanije za proizvodnju oružja
Kategorija:Kompanije u Bosni i Hercegovini
Kategorija:Kompanije namjenske industrije u Bosni i Hercegovini
Kategorija:Kompanije notirane na sarajevskoj berzi
Kategorija:Industrija u Bosni i Hercegovini